Galaksi kerdil

Galaksi kerdil () ialah galaksi kecil yang hanya memiliki ribuan ke beberapa bilion buah bintang berbanding dengan 200–400 bilion buah bintang dalam Bima Sakti. Pembentukan dan aktiviti-aktiviti galaksi kerdil dikatakan dipengaruhi oleh interaksi dengan galaksi-galaksi lebih besar. Para ahli astronomi mengelaskan berbagai-bagai jenis galaksi kerdil berdasarkan bentuk dan komposisi galaksi.

Pembentukan
Satu teori menyatakan bahawa kebanyakan galaksi, termasuk galaksi kerdil, terbentuk bersekutu dengan jirim gelap, atau daripada gas yang mengandungi logam. Walau bagaimanapun, kuar angkasa lepas Galaxy Evolution Explorer NASA mengenal pasti galaksi kerdil baharu yang terbentuk daripada gas dengan kelogaman yang rendah. Galaksi-galaksi ini terletak di Lingkaran Leo, awan hidrogen dan helium di sekeliling dua galaksi besar dalam buruj Leo.

Disebabkan saiznya yang kecil, galaksi kerdil telah diperhatikan ditarik ke arah dan dikoyakkan oleh galaksi lingkaran bersebelahan, mengakibatkan aliran bintang dan akhirnya penggabungan galaksi.

 Jenis 
Galaksi kerdil adalah terbahagi kepada kumpulan-kumpulan bentuk berikut:

 Galaksi elips kerdil
 Galaksi sferoid kerdil
 Galaksi tak nalar kerdil
 Galaksi pilin kerdil
 Galaksi pilin Magellan kerdil
 Galaksi kerdil padat biru
 Galaksi kerdil ultrapadat

 Rujukan 

 Pautan luar 


Kategori:Galaksi kerdil
Kategori:Jenis morfologi galaksi